Marseja

Marseja (in francese Marseille [maʁsɛj], localmente [mɑχˈsɛjɐ], in provensałe Marselha [maʀˈsejɔ]) ła xe na sità de la Fransa meridionałe, cavologo de la rejon Provensa-Alpi-Costa Azura e del departemento de le Boche del Rodano, oltrr che el primo porto de la Fransa. Storia I Focei i xe rivai su sto posto cuà da-torno al 600 a.C., smisiàndose coi Lìguri. I ga tirà su un sentro sitadin su cheło che el zera el Pagu (tribù Lìgure urbanixada) che el operava inte łe atività marìtime, intrà łe cuałe i tràfeghi. De-fati, ła xe stà el tràfego (e i trafeganti) a partegołarixar ła łonga storia de ła Sità de Marseja e ła ga anca modifegà ła storia: guere, momenti de paxe e łeanse. Ła lejenda de l'incrozamento e de ła union el marenèr Protis (focexe) e ła beła Gyptis (fia del rp dei Lìguri Segobrizi, Nanno) el ga confermà ła so tradision de sità de tràfeghi. N'altra caraterìstega de ła sità ła xe ła so indipendénsa demostrada verso chełe altre sità e del poder (da inténdar cofà poder sentrałe franséxe, del Rè e de Parixe): Marseja ła xe na sità che ła cànbia bandiera (e sovran) in baxe a łe so conveniense. Par tanto tenpo ła ga avesto na sóa aministrasion. Soło co ła Rivołusion fransexe, co ła voja de unifegar ła Fransa soto un'ùnzoło scheo, na ùnzoła łéngua e coi stesi deriti par tuti, Marseja ła ga perdesto sta tendensa autònoma che ła ga sénpre provà de mantegnìr. Evolusion demografega Abitanti censii Aministrasion Marseja ła xe spartia in 16 arrondissements municipai, anca łori spartii in cuartieri (111 in total). I arrondissement i xe ingrupai a do a do in setori, e calchedun dei 8 setori el ga el pròpio consejo e el propio sindego, cofà i arrondissements de Parixe o de Lion. Ultimi sindeghi de Marsena: 1953-1986 : Gaston Defferre (zà sindego dal 1944 al 1946, rieleto inte el 1959, 1965, 1971, 1977, 1983) 1986-1995 : Robert Vigouroux (rieleto inte el 1989) 1995- : Jean-Claude Gaudin (rieleto inte el 2001) Zemelaji Marseja la xe zemelada co: Notasion Wikimedia Commons el detien imàjini o altri file so Marseja el detien schemi gràfeghi so